PEILING: Het jy al ooit online dating probeer? | Netwerk24
PEILING: Het jy al ooit online dating probeer?
Deur Facebook 31 Augustus 2018 05:00
HET JY AL OOIT ONLINE DATING PROBEER?
Nee. Daar is baie siek mense op sosiale media. Die persoon wat jy daarna in die werklikheid sien, word ’n narsis en floreer op weerlose, honger-vir-liefde vroumense.
Salmah Haines, Kimberley
Ek en my man het só ontmoet, getrou en is gelukkig! Ek het vir my man gebid en God het hom daar geplaas. Ons het dit vir die regte redes gedoen en nie om enigiemand om die bos te lei nie.
­Delysia Thompson, Lephalale
Ooo jinne, dis nie iets wat ek maklik weer sal doen nie. Ja, ek sal chat en so, maar die ontmoet... Ek maak ’n lysie van goed in my kop en dink dan daaroor voordat ek iemand ontmoet. Ja, daar is siek mense, maar ook baie goeie en nice mense.
Levin Booysen, Eersterivier
Dis baie risky en kan gevaarlik wees! Ek kyk graag Catfish, maar dis maar een uit ’n 100 wat regtig true is. Ek het al ’n paar vriende ontmoet, maar nog nie dáái iemand nie.
Mandi Kleynhans, Stellenbosch
Ek het ’n handjie vol goeie vriendskappe gemaak. Die res, sal ek sê, bly maar weg! Wees altyd verskriklik op jou hoede. Al is hulle hoe mooi, demand evidence.
Ruth Minnaar, Mitchells Plain
Ja en dit gaan nog goed sover.
Marieta van Zyl, Malmesbury
Ek het my ou nege jaar terug op ’n dating site ontmoet. Ons is agt lieflike jare getroud!
Mercia Town, Kaapstad
Ná jare se seerkry het ek so drie jaar gelede besluit niks meer plaaslike mans vir my nie. Ek soek net mansvriende in die Kaap. Ek was op ’n sosiale dating site. Ek besef nou hoe baie ek my lewe in gevaar gesit het om mense te ontmoet. Ek het goeie mense ontmoet wat my lekker getreat het. Maar glo my, dit werk nie, want hulle bly soekend en is altyd op die dating site. Daar is ook baie siek mans wat leuens vertel en kaalfoto’s of airtime soek.
Irene Maart, Robertson
Tinder is die mental institution van die internet.
Joy Klaaste-Jardine, Vredenburg
Ek en my man het op ’n website ontmoet en gaan nou al vir drie jaar getroud wees. Ons is amper al sewe jaar saam!
Ronel beukes, Alberton
Los maar eerder! Ek dink op my ouderdom is dit ’n bietjie gevaarlik om online te date en liefde te soek...
Mercia Adonia Willemse Blankenberg
Nee! Dit is te gevaarlik en almal is leuenaars.
Meer oor: Kuier | Facebook | Lesersmening